# **DECIZIA ETAPEI DE ÎNCADRARE**

## Nr. Draft din 13.11.2018

Ca urmare a solicitării de emitere a acordului de mediu adresate de **Consiliul Judeţean Harghita**, cu sediul în Str. P-ţa Libertăţii, Nr. 5, Miercurea Ciuc, Județul Harghita, înregistrată la APM Harghita cu nr. 3289/04.04.2017, completată la nr. 5471/19.06.2017, 5059/02.07.2018 și 8192/08.11.2018 în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.11.2018, că proiectul „**Reabilitare DJ 125-LOT2 KM 0+000-18+900”** propus a fi amplasat în intravilanul și extravilanul orașului Bălan și a comunelor Sândominic, Tomești, Cârța și Dănești nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 lit. a coroborat cu pct 10 lit e.;

b) Justificarea în conformitate cu criteriile din anexa nr. 3 la Hotărârea Guvernului nr. 445/2009.)

**1.Caracteristicile proiectului:**

## FORME FIZICE ALE PROIECTULUI

**LUCRĂRI DE DRUM**

Tronsonul de drum ce urmează a fi reabilitat are lungimea de 18,952km.

Drumul s-a proiectat in profil rambleu, debleu si mixt, functie de conditiile impuse de terenul din zona. De o parte si de alta a drumului, acolo unde conditiile din teren o impun, s-au prevazut rigole din pamint, in extravilanul localitatilor dupa caz. In intravilanul localitatilor s-au prevazut santuri din beton monolit si rigole carosabile din beton monolit. Astfel, platforma proiectata are o latime de 6.50 - 7.50 m, cu partea carosabila de 5.50-6.00 m, panta in aliniament fiind de 2.5% si acostamente de 0.50-0.75 m latime. Acostamentele din balalst amestec optimal, vor avea in general latimea de 0.50m cu panta de 4%. Pe zonele cu acostament ranforsat, panta acostamentelor va pastra panta partii carosabile curente, adica 2,5%.In zonele de intravilan, acolo unde lătimile au permis, au fost prevazute trotuare stanga-dreapta, incadrate de borduri, latimile acestora inclusiv bordurile fiind variabile - minim 75cm.

Soluția de reabilitare a structurii rutiere va fi:

* **Km 0+000- 11+638 - structura rutiera se frezeaza pe 2-3cm si apoi se ranforseaza cu:**
* 4 cm strat de rulare din beton asfaltic tip BA16 rul 50/70 (BA16) ;
* 6 cm strat de legătură din beton asfaltic tip BA20 leg 50/70 (BAD20)
* geocompozit antifisura peste rostul dintre caseta si structura existenta (pe primii doi kilometri, unde se va realiza caseta)

straturi asfaltice existente ramase dupa frezare

strat fundaţie din material pietros existent.

**Structura rutiera in caseta**

* **Km 0+000- 2+000- structura rutiera noua:**

Pe primii doi kilometri ai acestui tronson exista zone cu cedari de fundatie in marginea partii carosabile. In acest sens se vor evalua cantitati necesare pentru refacerea acestor zone cu o caseta cu urmatoarea structura rutiera:

* 4 cm strat de rulare din beton asfaltic tip BA16 rul 50/70 (BA16)
* 6 cm strat de legătură din beton asfaltic tip BA20 leg 50/70 (BAD20)
* geocompozit antifisura peste rostul dintre caseta si structura existenta
* 8 cm strat de baza din mixtura tip BA31,5 baza 50/70 (AB31,5)
* 12 cm strat de piatra sparta
* 30 cm strat fundatie din balast
* 15 cm strat de forma din balast
* 10 cm substrat de nisip.
* **Km 11+638 - 13+520 - structura rutiera se ranforseaza cu:**
* 4 cm strat de rulare din beton asfaltic tip BA16 rul 50/70 (BA16)
* 5 cm strat de legătură din beton asfaltic tip BA 20 leg 50/70 (BAD20)
* geocompozit antifisura
* 7 cm strat de baza din mixtura tip BA31,5 baza 50/70 (AB31,5 conf AND 605)
* 18-20 cm beton de ciment existent (detensionat)
* strat fundaţie din material pietros existent
* pamant de fundare.
* **Km 13+520 - 18+952 - structura rutiera se frezeaza pe 2-3cm si apoi si apoi se ranforseaza cu:**
* 4 cm strat de rulare din beton asfaltic tip BA16 rul 50/70 (BA16)
* 6 cm strat de legătură din beton asfaltic tip BA 20 leg 50/70 (BAD20)

straturi asfaltice existente ramase dupa frezare

strat fundaţie din material pietros existent.

**Trotuare și piste pentru cicliști**

Pistele pentru biciclisti se vor realiza pe sectorul 17+530-18+800, vor avea o latime de un metru pe fiecare sens, fiind delimitate de partea carosabila si de trotuar prin borduri. Pistele de ciclisti (in localitatea Balan) se vor realiza avand urmatoarea stratificatie:

* Mixtura asfaltica BA8 - 4cm
* Balast stabilizat cu lianti hidraulici - 10cm
* Fundatie de balast - 10 cm.

Trotuarele se vor realiza conform profilelor transversale tip avand urmatoarea stratificatie:

* Pavele autoblocante - 6 cm
* Nisip - 5 cm
* Balast stabilizat cu lianti hidraulici - 10cm
* Nisip - 7 cm.

**Scurgerea apelor**

Sistematizarea pluviala se realizeaza in prima faza prin evacuarea gravitationala a apelor de pe platforma drumului in urma adoptarii pantelor transversale si longitudinale. Mai apoi apele se evacueaza pe taluzele 2:3 ale corpului drumului sau se colecteaza in santurile proiectate, santuri ce pot fi protejate sau neprotejate. Acolo unde au fost prevazute santuri neprotejate sau protejate, accesele la proprietati sau la drumurile laterale existente se va realiza prin adoptarea de podete tubulare cu diametre cuprinse intre 500 si 1000mm.

* Se vor executa podete transversale noi acolo unde se impune si reparatii si amenajari la podetele transversale existente acolo unde este cazul (decolmatari, reparatii la timpane, camere de cadere, amenajare pereu, aripi, etc).
* In vederea realizarii executiei lucrarii, au fost considerate rigole carosabile in lungime totala de 2360ml, santuri pereate in lungime totala de 9574 ml si santuri de pamant in lungime totala de 8664ml.

Podețe

* Pe lungimea traseului DJ 125, se regasesc un număr de 30 de podete transversale existente. De asemenea pentru asigurarea evacuarii apei pluvuale din zona, se propune realizarea de podețe transversale:

|  |  |  |
| --- | --- | --- |
| Nr. | Poziția kilometrică | Suprastructură |
| 1 | 2+325 | Podet nou din elemente prefabricate, transversal drumului bifurcat din DJ125 |
| 2 | 2+610 | Podet nou din elemente prefabricate |

**Drumurile laterale și accesele la proprietăți**

Pe sectorul de drum studiat al DJ125 se întâlnesc un număr de 121de drumuri laterale care asigura accesul la proprietate.

Prin proiectare se propune realizarea amenajării fiecarui drum lateral pe 15m. Amenajarea drumurilor laterale pe primii 5m se va realiza cu aceeasi stratificatie ca si drumul judetean D125, iar urmatorii 10 metri vor fi realizati din balast.

**Intersectii cu cai ferate**

Pe sectorul studiat al traseului se afla 2 intersectii cu CFR400:

|  |  |  |
| --- | --- | --- |
| Nr. crt. | Obiectiv de interes DJ 125 | |
| Kilometraj DJ 125 | Denumire si cooronate de intersectie AX\_DJ125 - Ax\_CFR400 |
| 1 | km 0+020 | X = 558195.00 Y = 558155.49 Z=710.15 |
| 2 | km 7+456 | X = 561006.43 Y = 564112.69 Z=753.22 |

Singura interventie la linia de CF se propune a fi demontarea dalelor prefabricate din beton armat si inlocuirea acestora conform normelor in vigoare.

**Parcari si statii de autobuz**

Pe lungimea traseului tronsonului din DJ 125 se vor amenaja un numar de 7 puncte x2parti =14 statii de autobuz.

Prin proiectare se impune ca platformele acestor obiecte sa fie amenajate cu o structura rutiera identica cu cea a tronsonului de drum reabilitat.

Se vor amenaja statii pentru mijloacele de transport in comun inclusiv cabine de asteptare la care vor fi prevazute cai de acces pentru persoanele cu dizabilitati.

**Lucrări de consolidare**

Se vor realiza urmatoarele lucrari de consolidare:

* in zona km 10+950 se vor executa lucrari de reparare a zidului de sprijin existent
* in zona km 16+700 se va realiza umplerea cu material granular in spatele zidului de sprijin existent
* in zona 17+500 se vor executa lucrari minore de reparatie a zidului de sprijin existent

Pentru asigurarea protectiei terasamentului drumului, pe anumite zone sunt necesare ziduri de gabioane. Astfel in completarea lucrarilor de consolidare s-au prevazut ziduri de gabioane pe urmatoarele sectiuni:

* Km0+820 - Km 1+000 - Zid de gabioane in 3 trepte L=180ml
* Km1+047 - Km 1+140 - Zid de gabioane in 3 trepte L=93 ml
* Km10+025 - Km 10+057 - Zid de gabioane in 3 trepte L=32 ml
* Km13+600 - Km 13+708 - Zid de gabioane in 3 trepte L=108 ml
* Km13+708 - Km 13+730 - Zidul din beton existent degradat se desfiinteaza si se inlocuieste cu zid de gabioane in 3 trepte L=22 ml.

**Siguranța circulației va fi asigurată prin:**

Indicatoare rutiere

Marcaje rutiere

Parapete direcționali și pietonali

**LUCRĂRI DE PODURI**

Pe sectorul de drum judetean studiat se află 8 poduri pozitionate peste parauri sau rauri dupa cum urmeaza:

* Km 1+987 - Pod peste paraul Rata Lunca
* Km 3+660 - Pod peste raul Olt
* Km 10+920 - Pod peste raul Olt
* Km 12+715 - Pod peste raul Olt
* Km 13+968 - Pod peste raul Olt
* Km 17+510 - Pod peste raul Olt
* Km 18+660 - Pod peste raul Olt
* Km 18+808 - Pod peste raul Olt.

Pe aceste poduri se vor executa.

* Reabilitarea suprastructurii
* Aducerea infrastructurii la starea corespunzătoare
* Racordările cu terasamente
* Executarea de lucrări în albia cursurilor de apă, conform memoriului prezentat

***b) cumularea cu alte proiecte existente și/sau aprobate:*** Consiliul Județean Harghita are ca scop reabilitarea drumurilor județene/tronsoane după cum urmează: Lot 1 DJ 137, Lot 3 DJ 131, 133, 137A și Lot 4 DJ 128.

Proiectele nu interferează în timpul construcției.

Aceste proiecte se vor executa în perioade de timp diferite.

***c) utilizarea resurselor naturale, în special a solului, a terenurilor, a apei și a biodiversității****:* Resursele naturale pentru realizarea proiectului sunt agregate minerale (nisip, pietris piatra sparta) provenite din cariere/balastiere.

***d) producţia de deşeuri:***

Principalele tipuri de deșeuri care se vor genera **în perioada de construcție**: uleiuri de motor, ambalaje de hârtie și carton, ambalaje de material plastice, ambalaje de lemn, ambalaje metalice, anvelope uzate, filtre ulei, acumulatori uzați, resturi de beton, lemn, deșeuri metalice, pământ și pietre, nămoluri colectate în decantoare, deșeuri de hârtie și carton, deșeuri biodegradabile, deșeuri municipale amestecate de la personalul de execuție (0,3kg/om/zi).

**În perioada de exploatare** a arterei de circulatie vor rezulta deseuri de la activitatile care se vor desfasura în spatiile de parcare/odihna, deseuri specifice transportului rutier dar și deseuri datorate unui comportament neadecvat al participanților la traficul rutier.

Deșeurile de pamânt și pietre, beton, vor fi reciclate pe cât posibil în lucrările de terasamente, în umpluturi, Iucrări provizorii la drumul de acces, platforme, nivelări și ca material inert, etc.

Deseurile rezultate din activitatile de constructii vor fi depozitate în organizarea de santier și periodic vor fi predate societăților colectoare de deșeuri autorizate.

În mod normal, **în perioada de exploatare** nu vor exista deseuri.

***e) poluarea și alte efecte nocive***:

***1. emisii în aer****- în faza de construire* - vor fi reprezentate de emisiile de particule materiale rezultate din activitatea de construcție, organizarea de șantier, excavarea pământului, manevrarea materialelor de construcţie (nisip, pietriş, ciment, var), traficul auto.

- În perioada de exploatare nu vor mai exista surse de poluare rezultate ca urmare a implementării Proiectului

2**. emisii în apă:-** în faza de construire sursele posibile de poluare a apelor de suprafață sunt:

* apele uzate provenite din pierderile tehnologice;
* antrenarea de materiale fine din cadrul depozitelor de materiale de constructie de către precipitaţii;
* apele uzate provenite de la spălarea autobasculantelor sau a roţilor utilajelor de transport; acestea pot fi impurificate cu produs petrolier, antrenate de apele pluviale al căror volum colectat pe platforma organizării de şantier, va depinde de regimul precipitaţiilor şi de suprafaţa organizării de şantier;
* lucrările de construcție în zona cursurilor de apă (modernizare poduri, regularizarea albiei, etc) pot modifica calitatea apelor datorită cantităţii crescute de sedimente din activitatea de construcţie; părţile fine și praful existent în masa materialului de construcție pot intra în suspensie generând o creştere a turbidităţii apelor;
* deversări accidentale din manevrarea autovehiculelor în apropierea cursurilor de apă;
* apariţia unor scurgeri accidentale de substanţe poluante (în special petroliere), în acest caz se poate produce poluarea locală a apelor subterane (în cazul excavațiilor) sau a poluării apelor de suprafaţă ca urmare a antrenării în acestea, de către apele pluviale, a produsului petrolier sau a altor substanţe;
* în timpul realizării lucrărilor în albia majoră, apele râurilor pot fi afectate prin antrenarea de către apele pluviale a substanţelor poluante de pe suprafeţele aflate în construcţie;
* ape uzate menajere

*-* **În perioada de exploatare a proiectului propus,** lucrarile prevazute pentru scurgerea apelor meteorice (santuri, rigole, podete) au rolul de a împiedica stagnarea apei pe platforma drumului, contribuind la pastrarea suprafetei acesteia în conditii bune.

***3.emisii în sol****:- în faza de construire sursă de poluare a solului pot rezulta**din:*

* Execuţia propriu-zisă a lucrărilor.
* Organizarea de șantier.
* Manipularea produselor petroliere
* Activitatea utilajelor în fronturile de lucru
* Tăierea pe anumite zone a vegetaţiei arboricole din zona vecinătății amplasamentului sau a vegetației în zona de lucru la poduri
* Săpătură mecanizată /Excavaţii punctuale
* Compactare/denivelare:

*-în timpul exploatării drumului:* nu vor exista factori perturbatori

***4. zgomot****:-***În perioada de construcție**, sursele de zgomot și vibraţii sunt reprezentate prin echipamentele de compactare, autovehicule și posibil personalul lucrător prezent în amplasament.

**În perioada de exploatare** nu vor mai exista surse de zgomot și vibraţii rezultate ca urmare a implementării proiectului.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** teren aferent obiectivului se află în intravilanul și extravilanul orașului Bălan și a comunelor Sândominic, Tomești, Cîrța și Dănești, folosința actuală: drum județean *conform Certificatului de urbanism nr. 88/30.06.2016 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează:

* *la o distanță aproximativ 1400 m față de limitele sitului* ***ROSCI0027 Cheile Bicazului – Hășmaș,***
* *la o distanță aproximativ 3700 m față de limitele sitului* ***ROSCI0323 Munții Ciucului,***
* *la o distanță aproximativ 1400 m față de**limitele**sitului* ***ROSPA0018 Cheile Bicazului – Hășmaș,***
* *la o distanță aproximativ 3700 m față de limitele sitului* ***ROSPA0034 Depresiunea și Munții Ciucului***

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul și extravilanul* orașului Bălan și a comunelor Sândominic, Tomești, Cîrța și Dănești

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

.

**Condiţiile de realizare a proiectului:**

1. Respectarea prevederilor Avizului de gospodărire a apelor nr. 31 din 02.11.2018 emis de ABA Olt-Sistemul de Gospodărire a Apelor Harghita;

b. Se vor adopta următoarele măsuri pentru evitarea poluării apelor:

-Evitarea riscului antrenării materialelor de construcţii atunci când lucrările se desfăşoară în apropierea cursurilor de apă

-Asigurarea scurgerii apelor din zona sectorului de drum în caz de întrerupere a execuţiei lucrărilor din diverse motive;

*-*Organizarea de şantier să nu fie amplasată în apropierea apelor de suprafaţă

-Autovehiculele, echipamentele, utilajele să nu staționeze în apropierea cursurilor de apă și să fie în stare tehnică perfectă.

-Lucrările hidrotehnice peste pârâul Lunca și râul Olt să nu fie executate în perioade cu ape mari. În zona în care se vor executa lucrări, albia cursurilor de apă să fie permanent degajate de orice obstacol care ar putea împiedica curgerea apei. După finalizarea lucrărilor să fie îndepărtate construcţiile provizorii.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Utilizarea materiilor prime numai din surse autorizate.

e. Refacerea mediului şi readucerea în starea iniţială a suprafeţelor afectate temporar prin realizarea proiectului.

f. Se vor respecta prevederile Legii nr. 211/2011 privind regimul deșeurilor cu toate modificările și completările ulterioare

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit